Narodna skupština
20130724

Zaista smatramo da ste tu trebali kao Vlada da pokažete više sluha, bez obzira na činjenicu što su i do sada bile tako visoke kazne. Rekli ste u načelnoj raspravi da je veoma mali stepen naplativosti prekršajnih izrečenih kazni. Zar vam to ne pokazuje da ljudi i građani i privatni preduzetnici takve kazne ne mogu da plate? Činjenica je da imamo milion nezaposlenih. Kako očekujete da takvo nezaposleno lice plati kaznu od 150 hiljada? Šta treba da radi? Da proda imovinu ili neku nasleđenu njivu? Da ste poslušali naš predlog mislim da bi većina građana uspela da plati takve prekršajne kazne. Ovako su prekršajne kazne jako represivne, a mislim i da sa kaznom od 10 hiljada dinara ili 5 možete da dovedete do toga da građani više ne čine prekršaje.